संस्कारवान बनें बालक
नगर संवाददाता| सवाई माधोपुर
बालकों को जीवन मूल्य एवं संस्कार सीखकर अपनी संस्कृति को समझने की आवश्यकता है। भारतीय जीवन मूल्यों के कारण ही हमारे देश ने विश्वगुरू का सम्मान पाया था। यह बात राजकीय उच्च माध्यमिक विद्यालय शहर सवाई माधोपुर में चल रहे एनएसएस योजना के सात दिवसीय विशेष शिविर के तीसरे दिन शिक्षाविद एवं समाजसेवी आचार्य लोकेन्द्र शर्मा ने स्वयंसेवकों को संबोधित करते हुए कही। इस अवसर पर आचार्य लोकेन्द्र ने बालकों को जीवन मूल्य एवं नैतिक मूल्यों के बारे में विस्तार से जानकारी दी। दूसरे वक्ता के रूप में सूचना के अधिकार एक्ट के बारे में कंज्यूमर लीगल हेल्प सोसायटी के अध्यक्ष हरिप्रसाद योगी ने प्रकाश डाला। बालकों ने सवाल-जवाब कर एक्ट के बारे में जानकारी प्राप्त की। इस अवसर पर कार्यक्रम प्रभारी राजेंद्र साहू, सुरेश चंद गुप्ता, पुष्पेन्द्र कुमार सिंह, शफीक खान, कौशल नरेश त्रिवेदी ने भी विचार रखे।
बेटी बचाओ-बेटी पढ़ाओ की ली शपथ
रणथंभौर पीजी कॉलेज सवाई माधोपुर में राष्ट्रीय सेवा योजना की ओर से चल रहे विशेष शिविर में स्वयंसेवकों को बेटी बचाओ-बेटी पढ़ाओ, कन्या भ्रूण हत्या सहित अन्य कई जानकारियां दी। इस दौरान चिकित्सा एवं स्वास्थ्य विभाग के जिला पीसीपीएनडीटी सैल के जिला पीसीपीएनडीटी समन्वयक आशीष गौत्तम द्वारा बेटी बचाओ-बेटी पढ़ाओ, कन्या भ्रूण हत्या को रोकने, लिंग जांच नहीं करवाए जाने, बेटी बचाओ अभियान के सफल क्रियान्वयन के लिए पीसीपीएनडीटी एक्ट, 1994 के कानूनी पहलुओं के बारे विस्तृत चर्चा की। साथ ही राज्य सरकार द्वारा संचालित शुभलक्ष्मी योजना, मुख्यमंत्री बालिका सम्बल योजना, 104 टोल फ्री नम्बर पर मुखबिर प्रोत्साहन योजना इत्यादि की जानकारी प्रदान की गई। जिला पीसीपीएनडीटी समन्वयक आशीष गौत्तम द्वारा जिले के गिरते लिंगानुपात के बारे में बताते हुए युवाओं को समाज में नैतिक, सामाजिक जिम्मेदारी में अपनी भूमिका का योगदान करने के लिए प्रेरित किया। कार्यक्रम के अंत में उपस्थित स्वयंसेवकों द्वारा पूछे गए प्रश्नों का उत्तर देकर उनकी जिज्ञासाएं शांत की गई। उन्होंने उपस्थित समस्त छात्र छात्राओं को लिंग चयन नहीं करवाने और बेटी बचाओ-बेटी पढ़ाओ के संबंध में शपथ दिलवाई। कार्यक्रम में कॉलेज के उपाचार्य महेन्द्र यादव, एनएसएस शिविर प्रभारी श्रीकृष्ण शर्मा, हनुमान स्वर्णकार उपस्थित थे। इसी प्रकार राजकीय बालिका उच्च माध्यमिक विद्यालय मानटाउन में राष्ट्रीय सेवा योजना की ओर से चल रहे विशेष शिविर के तहत जिला पीसीपीएनडीटी समन्वयक आशीष गौत्तम ने उपस्थित स्वयंसेविकाओं को कई जानकारियां दी। इस दौरान उन्होंने पीसीपीएनडीटी एक्ट, 1994 के कानूनी पहलुओं, युवाओं को दहेज नहीं लेने नहीं देने, महिलाओं बेटियों को सम्मान देने, लिंग भेद नहीं करने एवं राज्य सरकार द्वारा संचालित योजनाओं के बारे में बताया। उन्होंने बताया कि समाज में फैली हुई लिंग भेद मानसिकता, कन्या भ्रूण हत्या/जांच के विरूद्ध युवाओं द्वारा विरोध कर इसको बदलने का प्रयास करने पर बल दिया। कार्यक्रम में प्रधानाचार्या मिथलेश शर्मा, एनएसएस शिविर प्रभारी शकुंतला शर्मा, पुष्पा मीणा आदि उपस्थित थीं।
भैरू दरवाजे पर किया श्रमदान
शहीद कैप्टन रिपुदमन सिंह राजकीय स्नातकोत्तर महाविद्यालय सवाई माधोपुर में राष्ट्रीय सेवा योजना की इकाइयों के संयुक्त तत्वावधान में चल रहे सात दिवसीय विशेष शिविर के चौथे दिन सोमवार को स्वयंसेवकों ने विभिन्न स्थानों पर श्रमदान करते हुए साफ-सफाई की। इस दौरान उन्होंने सामान्य चिकित्सालय, भैरू दरवाजा, रेलवे स्टेशन के बाहरी परिसर सहित आसपास के क्षेत्रों में श्रमदान करते हुए सफाई की और अन्य लोगों को भी स्वच्छता के प्रति जागरुक किया। कार्यक्रम अधिकारी डॉ. धनकेश मीणा और प्रो. राकेाश मीणा ने बताया कि बौद्धिक सत्र में डॉ. ओपी शर्मा ने स्वयंसेवकों को संबोधित करते हुए शिविर के दौरान प्राप्त होने वाले अनुभवों को अपनी जीवन में उतारने की बात कही।
रैली निकाली दिया स्वच्छता का संदेश
राजकीय अशोक उच्च माध्यमिक विद्यालय फलौदी क्वारी में राष्ट्रीय सेवा योजना शिविर के तीसरे दिन स्वच्छता जन जागरूकता रैली निकाली गई। शिविर प्रभारी राघवेन्द्र शर्मा ने बताया कि प्रधानचार्य हनुमान प्रसाद गर्ग और राजकुमार सिंह चौहान ने स्वयंसेवको को स्वच्छता और जनस्वास्थ्य का महत्त्व बताते हुए इसे जनअभियान से जोड़ने की बात कही। इसके पश्चात अशोका विद्यालय से बालाजी मंदिर तक रैली निकाली तथा बालाजी मंदिर परिसर एवं बावड़ी की सफाई की गई।
सवाई माधोपुर. राउमाविशहर में शिविर के दौरान स्वयंसेवकों को संबोधित करते आचार्य लोकेंद्र शर्मा।
hin_Deva npi_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva